16. 4. 84 Επίσημη Εφημερίδα των Ευρωπαϊκών Κοινοτήτων Αριθ. C 103/37 
Γνωμοδότηση για την πρόταση κανονισμού του Συμβουλίου για τροποποίηση του κανονισμού 
(ΕΟΚ) αριθ. 2727/75 περί κοινής οργανώσεως αγοράς στον τομέα των σιτηρών 
(84/C 103/13) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 298 της 4ης Νοεμβρίου 1983, σελίδα 4. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 24 Οκτωβρίου 1983 να ζητήσει, σύμφωνα με τις διατάξεις των 
άρθρων 47 και 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 215η σύνοδο της ολομέλειας της, που πραγματοποιήθηκε στις Βρυξέλλες, στις 
29 Φεβρουαρίου και την 1η Μαρτίου 1984. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 47 και 198, 
την αίτηση γνωμοδότησης του Συμβουλίου της 24ης 
Οκτωβρίου 1983 για την πρόταση κανονισμού του Συμ­
βουλίου για τροποποίηση του κανονισμού (ΕΟΚ) αριθ. 
2727/75 περί κοινής οργανώσεως αγοράς στον τομέα των 
σιτηρών, 
την απόφαση του Προεδρείου της, στις 25 Οκτωβρίου 
1983, να αναθέσει στο τμήμα γεωργίας την επεξεργασία 
γνωμοδότησης για το θέμα αυτό, 
τη γνωμοδότηση που υιοθέτησε το τμήμα γεωργίας κατά 
τη 249η συνεδρίαση του της 9ης και 10ης Φεβρουαρίου 
1984, 
την προφορική έκθεση του εισηγητή κ. de Caffarelli, 
τις συζητήσεις κατά τη διάρκεια της 215ης συνόδου ολο­
μέλειας της 29ης Φεβρουαρίου και 1ης Μαρτίου 1984 
(συνεδρίαση της 1ης Μαρτίου), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
με 59 ψήφους υπέρ, 8 κατά και 7 αποχές: 
1.1. Τα σιτηρά και τα παράγωγα τους αποτελούν στρα­
τηγικό προϊόν στον κόσμο, πλεονέκτημα το οποίο εκμε­ταλλεύονται σε μεγάλη έκταση οι χώρες που ανταγωνίζο­
νται την Κοινότητα (Ηνωμένες Πολιτείες, Καναδάς) 
χάρη σε αποτελεσματικούς φορείς εμπορικής πολιτικής. 
1.2. Η ΟΚΕ εξέτασε τις δυσκολίες στις πωλήσεις των 
σιτηρών που μεταφράζονται σήμερα με τα σημαντικά 
αποθέματα μέσα στην Κοινότητα και που προκύπτουν, 
αφενός, από την έντονη αύξηση της παραγωγής σιτηρών 
στην Κοινότητα και, αφετέρου, από την εισαγωγή υποκα­
τάστατων προϊόντων. 
i) Η εισαγωγή των προϊόντων αυτών επηρεάζει την 
οικονομική δραστηριότητα και την κατάσταση απα­
σχόλησης σημαντικών τομέων της Κοινότητας, όπως 
το εισαγωγικό εμπόριο, ένα μέρος της βιομηχανίας 
συσκευασίας και μεταποίησης σιτηρών, και ορισμέ­
νες γεωργικές περιφέρειες. 
ii) Εξάλλου, δεν είναι λογικό οι πλεονάζουσες εισαγό­
μενες ποσότητες να προκαλούν τις σημερινές δυσκο­
λίες στη διάθεση των σιτηρών, εφόσον ο τομέας 
αυτός κατηγορείται ότι δημιουργεί πλεονάσματα και 
εφόσον πρόκειται αντίθετα να ενθαρρυνθεί η χρησι­
μοποίηση των κοινοτικών σιτηρών (από την άποψη 
της ανάπτυξης των διεξόδων στην ευρωπαϊκή αγορά 
και από την άποψη του προϋπολογισμού: οικονομία 
επιστροφών κατά την εξαγωγή). Πρέπει, ιδιαίτερα, 
να ληφθούν υπόψη οι συνθήκες προμήθειας ζωικών 
τροφών. 
Η Επιτροπή επισημαίνει ότι ο γρήγορος και αποτελεσμα­
τικός περιορισμός των εισαγωγών προϊόντων που υποκα­
θιστούν τα σιτηρά αποτελεί προκαταρκτική προϋπόθεση 
της εφαρμογής των κατωφλίων εγγύησης στο μέλλον: το 
Αριθ. C 103/38 Επίσημη Εφημερίδα των Ευρωπαϊκών Κοινοτήτων 16.4.84 
τμήμα ζητά λοιπόν από την Επιτροπή να υποβάλει πιο 
συγκεκριμένες προτάσεις σχετικά με τα υποκατάστατα 
προϊόντα. 
Η ΟΚΕ εκδηλώνει την ικανοποίηση της για την πρόταση 
της Επιτροπής που αποσκοπεί στη διενέργεια διαπραγμα­
τεύσεων με τις Ηνωμένες Πολιτείες στα πλαίσια των 
κανόνων της GATT. 
2.1. Κατά τη γνώμη της Επιτροπής, ο καθορισμός των 
ευρωπαϊκών κατωφλίων εγγύησης θα δικαιολογούνταν 
από τη σταθεροποίηση της ζήτησης τόσο εντός όσο και 
εκτός της Κοινότητας. Το βάσιμο της δικαιολογίας αυτής 
μπορεί να αμφισβητηθεί, αν ληφθεί υπόψη ότι η Επι­
τροπή, με δική της εξουσία, περιόρισε τις εξαγωγές προς 
τις τρίτες χώρες με συνέπεια την ακύρωση συμβάσεων 
που αφορούσαν σημαντικές ποσότητες. Διερωτάται, λοι­
πόν, κανείς αν επρόκειτο για φυσιολογικές δυσκολίες 
διάθεσης στην παγκόσμια αγορά ή για την παραχώρηση 
ισοδύναμης θέσης στις ανταγωνιστικές χώρες της Κοινό­
τητας, ή τέλος για την αποφυγή μιας αυξημένης οικονομι­
κής επιβάρυνσης (επιστροφές). 
Κάτω από αυτές τις συνθήκες, η Επιτροπή δεν προσπαθεί 
να επιλύσει τα προβλήματα των εξαγώγιμων ποσοτήτων, 
αλλά αναζητά μόνο τον περιορισμό της αύξησης της 
παραγωγής και αρνείται να εφαρμόσει μια δυναμική 
πολιτική στον τομέα των εξαγωγών, πράγμα που η ΟΚΕ 
έχει ζητήσει επανειλημμένα. 
Η ΟΚΕ αναγνωρίζει τον εξαγωγικό χαρακτήρα της Κοι­
νότητας, ενώ ταυτόχρονα πιστεύει ότι μια ανανέωση της 
πολιτικής στον τομέα των εξαγωγών: 
i) δεν πρέπει να συνεπάγεται δυσανάλογη χρηματοδό­
τηση σε σχέση με την αξία του προϊόντος' 
ii) πρέπει να έχει στη διάθεση της μέσα που να ανταπο­
κρίνονται στα ιδιαίτερα χαρακτηριστικά και στους 
επιχειρηματίες της Κοινότητας και να προσφέρει 
δίκαιους όρους σε σύγκριση με εκείνους των επιχει­
ρηματιών των ανταγωνιστικών εξαγωγικών χωρών. 
Στα μέτρα αυτά συμπεριλαμβάνεται η άσκηση απο­
τελεσματικής πιστωτικής πολιτικής εξαγωγών, 
καθώς και η δεσμευτική ασφάλεια των εξαγωγικών 
εγγυήσεων. 
2.2. Η ΟΚΕ τάσσεται υπέρ μιας πολιτικής που αποβλέ­
πει στην ποιοτική βελτίωση των ποικιλιών του αρτοποιή-
σιμου σίτου της Κοινότητας τόσο στην ενδοκοινοτική 
αγορά όσο και στον τομέα των εξαγωγών: 
Είναι απαραίτητο να τεθούν στη διάθεση της βιομηχανίας 
ποσότητες αρτοποιήσιμου σίτου καλής ποιότητας (που να 
εγγυώνται «υγεία, γνησιότητα και εμπορευσιμότητα»)' 
θα ήταν επίσης ευχής έργο να αντικατοπτρίζουν περισσό­
τερο οι συνθήκες της αγοράς την αξία των διάφορων 
ποιοτήτων σιτηρών. Η ΟΚΕ εκφράζει, ωστόσο, την έκπληξη της για τα μέσα 
που προτείνει η Επιτροπή, δηλαδή, τη μείωση της διαφο­
ράς ανάμεσα στους σίτους που είναι κατάλληλοι για 
αρτοποίηση και τους σίτους που προορίζονται για ζωο­
τροφές. Η διάταξη αυτή έρχεται σε σύγκρουση με το 
στόχο για τη βελτίωση των ποικιλιών. Περιέχει τον κίν­
δυνο να θέσει σε αμφισβήτηση σοβαρά το σύστημα της 
τιμής «σιλό», την αποδοτικότητα του οποίου η Επιτροπή 
δεν παύει να υπογραμμίζει. 
Είναι λυπηρό, εξάλλου, ότι η Επιτροπή δε λαμβάνει 
υπόψη της όλες τις οικονομικές επιπτώσεις των προτά­
σεων της για το εμπόριο και τη βιομηχανία των δημη­
τριακών στην Κοινότητα: αφενός, οι τεχνικές αυτές δια­
τάξεις θα είχαν σαν αποτέλεσμα την υπερβολική αύξηση 
της εμπορικής ευθύνης των επιχειρηματιών κατά την επι­
λογή και τη διάθεση των ποικιλιών προς εξαγωγή, αφετέ­
ρου, η εισαγωγή περιοριστικών ποιοτικών κριτηρίων 
κατά την εξαγωγή θα οδηγήσει αναπόφευκτα στη μετα­
βολή της ποιότητας των σιτηρών στην αγορά παρεμβά­
σεων όπου ήδη υπάρχουν αυστηρά κριτήρια. Επομένως, η 
ΟΚΕ εκφράζει την ανησυχία της για τους κινδύνους 
εμπορικών διαταραχών που προκύπτουν από την κατηγο­
ρία αυτή των τεχνικών μέτρων. 
2.3. Η ΟΚΕ εξέτασε την πρόταση της Επιτροπής που 
αποβλέπει στη θέσπιση καθεστώτος παρέμβασης για το 
σόργο ανάλογου με εκείνο των άλλων δημητριακών. 
Αν και η παραγωγή αυτή δεν αντιμετωπίζει δυσκολίες 
στην πώληση, είναι πράγματι σκόπιμο, ύστερα από από­
φαση που έχει λάβει το Συμβούλιο, να εφαρμοστεί μια 
τέτοια διάταξη για τους εξής λόγους. 
i) η παραγωγή αυτή αποδεικνύεται ότι αποτελεί σημα­
ντικό πλεονέκτημα για τις μεσογειακές περιφέρειες 
της Κοινότητας' 
ii) η αγορά της παραγωγής αυτής πρέπει να οργανωθεί 
κάτω από συνθήκες ανάλογες με εκείνες για τον αρα­
βόσιτο (η θρεπτική αξία του οποίου είναι αισθητά 
ίση), καλλιέργεια που απαιτεί πολύ μεγάλες ποσότη­
τες νερού για τις γεωπονικές συνθήκες των μεσογεια­
κών περιφερειών. 
2.4. Η Επιτροπή προτείνει την εισαγωγή κατωφλίου 
εγγυήσεων στον τομέα του σκληρού σίτου και προβάλλει 
ως δικαιολογία την ύπαρξη πλεονασμάτων στην Κοινό­
τητα. Η ΟΚΕ εφιστά την προσοχή της Επιτροπής στο 
γεγονός ότι, σε γενικές γραμμές, η Κοινότητα δεν έχει 
εξασφαλίσει αυτάρκεια στον τομέα αυτό. Κατά συνέπεια, 
θα ήταν ανορθόδοξο να εφαρμοστούν γενικά περιορι­
στικά μέτρα επειδή απλώς παρατηρείται έλλειψη τοπικής 
ισορροπίας σε ορισμένες χώρες. Για τον ίδιο αυτό λόγο 
ούτε και η εξασθένιση του καθεστώτος παρέμβασης —με 
τη μετατροπή του σε προαιρετικό— είναι δικαιολογη­
μένη. 
Είναι απαραίτητο να αναγνωρισθεί ο ουσιαστικός ρόλος 
του σκληρού σίτου για την επισιτιστική βιομηχανία και 
16. 4. 84 Επίσημη Εφημερίδα των Ευρωπαϊκών Κοινοτήτων Αριθ. C 103/39 
για την οικονομία των ευρωπαϊκών περιφερειών. Και φαί­
νεται παράδοξο ότι, τη στιγμή που διαδηλώνει τη θέληση 
της για αποκατάσταση της ισορροπίας προς όφελος των 
περιφερειών αυτών, η Επιτροπή προτείνει περιοριστικά 
μέτρα για τη γεωργική αυτή παραγωγή, που αποτελεί μια 
από τις κύριες λογικές επιλογές για τις περιφέρειες αυτές 
της Κοινότητας. 
Συνεπώς, η ΟΚΕ είναι της γνώμης ότι η γεωργική πολι­
τική για τον σκληρό σίτο πρέπει να είναι σφαιρική και να 
συνεχίζει να λαμβάνει υπόψη τα προβλήματα που θέτουν 
οι κοινωνικές πτυχές, οι ιδιομορφίες της μεσογειακής 
γεωργίας, οι ανάγκες της μεταποιητικής βιομηχανίας και 
των καταναλωτών. 
2.5. Συμπέρασμα 
2.5.1. Στο χώρο της πολιτικής των τι,μών για τα δημη­
τριακά η ΟΚΕ θεωρεί ότι: 
ί) Αφενός, δεν είναι ρεαλιστικό στο οικονομικό επί­
πεδο να συγκρίνεται η ανταγωνιστικότητα των σιτη­
ρών της Κοινότητας και των ανταγωνιστικών χωρών 
αποκλειστικά και μόνο με σύγκριση τιμών, για τους 
εξής λόγους: υπάρχουν έντονα διαφορετικά χαρα­
κτηριστικά μεταξύ των ανταγωνιστικών χωρών όσον 
αφορά τις φυσικές και διαρθρωτικές συνθήκες παρα­
γωγής στη διαμόρφωση των τιμών, τις ειδικές τιμές 
στις μεταφορές, την εξέλιξη του οικονομικού και 
νομισματικού περιβάλλοντος της γεωργίας (διαφορε­
τικές εξελίξεις των ποσοστών πληθωρισμού, των 
νομισματικών ισοτιμιών...). 
ii) Αφετέρου ο κοινοτικός τομέας σιτηρών πρέπει να 
μπορεί να προσαρμόζεται στις συνθήκες του διε­
θνούς ανταγωνισμού. Η προσαρμογή αυτή πρέπει να 
πραγματοποιείται σε συνθήκες προσαρμοσμένες στις 
κοινοτικές ιδιομορφίες. 
2.5.2. Η ΟΚΕ αναγνωρίζει ότι, κατά το παρελθόν, είχαν 
διαπραχθεί λάθη στο θέμα σχέσεων των τιμών διαφόρων 
ποικιλιών σιτηρών, λάθη που είχαν ως συνέπεια εμπορι­
κές διαταραχές, τόσο στην ενδοκοινοτική αγορά όσο και 
στην αγορά εξαγωγής προς τρίτες χώρες. 
Βρυξέλλες, 1η Μαρτίου 1984. 2.5.3. Έχοντας υπόψη αυτά, η ΟΚΕ συνιστά τους ακό­
λουθους προσανατολισμούς: 
i) Ο στόχος της προσέγγισης των κοινοτικών τιμών 
των δημητριακών προς τις τιμές των κύριων ανταγω­
νιστικών χωρών, όπως το προτείνει η Επιτροπή, δεν 
είναι ρεαλιστικός, γιατί δεν λαμβάνει υπόψη τις δια­
φορές που υπάρχουν μεταξύ των παραγόντων παρα­
γωγής, ανταγωνιστικότητας και εμπορικής πολιτικής 
των κύριων εξαγωγικών χωρών του κόσμου. 
ϋ.) Η ισορροπία μεταξύ της προσφοράς και της ζήτησης 
καθώς και η βελτίωση της ανταγωνιστικότητας του 
κοινοτικού τομέα των σιτηρών είναι δυνατό να επι­
τευχθούν με την εφαρμογή του ευρωπαϊκού κατω­
φλίου εγγυήσεων που συνεπάγεται, σε περίπτωση 
υπέρβασης, μια μείωση της τιμής παρέμβασης. 
Η μορφή αυτή συνυπευθυνότητας των γεωργών πρέ­
πει να παρεμβαίνει με καθορισμένες συνθήκες αγο­
ράς που προκύπτουν κυρίως από την πραγματική 
σταθεροποίηση των εισαγωγών υποκατάστατων 
προϊόντων. 
Πραγματικά, χωρίς να επιδιώκεται η αναζήτηση της 
αυτάρκειας της Κοινότητας για τον γεωργικό και 
επισιτιστικό εφοδιασμό της, δεν είναι λογικό να επι­
βάλλονται θυσίες στους γεωργούς της Κοινότητας, 
χωρίς να γίνονται παράλληλα ενέργειες που να αφο­
ρούν τις συνθήκες εισαγωγής των προϊόντων αυτών. 
Τα προϊόντα αυτά είναι γενικά υπολείμματα της 
μεταποιητικής βιομηχανίας και συνεπώς η επεξεργα­
σία τους γίνεται κάτω από δυσβάστακτες συνθήκες 
ανταγωνισμού. Σε σχέση με το θέμα αυτό πρέπει να 
τηρηθούν οι κανόνες της GATT. 
Hi) Μια πολιτική που αποβλέπει στην ποιοτική βελτίωση 
των ποικιλιών αρτοποιήσιμου σίτου πρέπει να ενθαρ­
ρύνεται, για να ανταποκρίνεται στις ανάγκες της βιο­
μηχανίας, του εμπορίου και των καταναλωτών, στο 
πλαίσιο του σημερινού συστήματος τιμών εκκίνησης 
σιλό. 
ϊν) Τα διάφορα συμβαλλόμενα μέρη της ΓΣΔΕ οφείλουν 
να τηρούν και να εφαρμόζουν αμοιβαία τις διμερείς 
εμπορικές συμφωνίες: με το πνεύμα αυτό, όπως είναι 
φυσικό, να κατέχει η Κοινότητα ένα άνισο τμήμα 
του διεθνούς εμπορίου, έτσι είναι και κατανοητό να 
λαμβάνει τα απαραίτητα μέτρα για να υπερασπιστεί 
την εμπορική θέση της στον κόσμο με αποτελεσματι­
κότητα όπως και οι διεθνείς ανταγωνιστές της. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
Αριθ. C 103/40 Επίσημη Εφημερίδα των Ευρωπαϊκών Κοινοτήτων 16.4.84 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογίες που απορρίφθηκαν 
Οι τροπολογίες που ακολουθούν διατυπώθηκαν με βάση τη γνωμοδότηση του τμήματος και κατατέθηκαν 
σύμφωνα με τον εσωτερικό κανονισμό, απορρίφθηκαν από την ΟΚΕ όμως κατά τη διάρκεια των συζητή­
σεων: 
Σημείο 1.2, στοιχείο ii) 
Να αντικατασταθεί το στοιχείο αυτό με το ακόλουθο κείμενο: 
«Οι δυσκολίες που παρουσιάζονται στη διάθεση των σιτηρών οφείλονται μόνο εν μέρει στην εισαγωγή υπο­
κατάστατων. Πολύ σημαντικότερος είναι ο ρόλος που διαδραματίζουν η περιορισμένη ζήτηση στη διεθνή 
αγορά και η υψηλή τιμή του δολαρίου. Η χρησιμοποίηση υποκατάστατων των σιτηρών ενθαρρύνθηκε από 
την έντονη αύξηση των τιμών των σιτηρών στο παρελθόν, με αποτέλεσμα να αναγκαστούν οι βιομηχανίες 
παραγωγής ανάμεικτων ζωοτροφών να αναζητήσουν εναλλακτικές λύσεις.» 
Αποτελέσματα της ψηφοφορίας: 
Ψήφοι 39 υπέρ, 41 κατά, 3 αποχές. 
Σημείο 2 
Να αντικατασταθεί από το ακόλουθο κείμενο: 
«Η ΟΚΕ πιστεύει ότι στην ελεύθερη αγορά τα είδη σίτου που είναι κατάλληλα για διάφορους τύπους άρτου 
θα απαιτούσαν ανάλογη πριμοδότηση σε σχέση με τον σίτο για ζωοτροφές, όπως ακριβώς συμβαίνει στην 
περίπτωση της βρώμης που χρησιμοποιείται από τη ζυθοποιία σε σχέση με την κοινή βρώμη. Η τιμή αναφο­
ράς του αρτοποιήσιμου σίτου της κατώτατης ποιότητας είναι επομένως περιττή και χρησιμεύει κυρίως στο 
να δώσει τη δυνατότητα να φθάσει σε υψηλότερη τιμή ο σίτος της ποιότητας εκείνης που οι αλευροποιοί δε 
θα δεχθούν για αρτοποίηση. Η ΟΚΕ, επομένως, θεωρεί ότι πρέπει να καταργηθεί η τιμή αναφοράς για τον 
αρτοποιήσιμο σίτο κατώτατης ποιότητας. Στο μεταξύ, εγκρίνει την πρόταση της Επιτροπής να ελλαττωθεί η 
διαφορά μεταξύ αυτής της τιμής και της κοινής παρέμβασης για τον σίτο.» 
Αποτελέσματα της ψηφοφορίας: 
Ψήφοι 20 υπέρ, 36 κατά, 15 αποχές. 
Γνωμοδότηση για την πρόταση κανονισμού του Συμβουλίου για τροποποίηση του κανονισμού 
(ΕΟΚ) αριθ. 337/79 περί κοινής οργανώσεως της αμπελοοινικής αγοράς 
(84/C 103/14) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτωναριθ. C 338 της 15ης Δεκεμβρίου 1983. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 14 Δεκεμβρίου 1983 να ζητήσει, σύμφωνα με τις διατάξεις των 
άρθρων 47 και 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση.